128. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. ΣΤ1/Μ/Φ.083-13/ΑΣ.2900 της 5 Απρ./21 Σεπτ. 1993 (ΦΕΚ Β΄ 730) Αύξηση του ποσοστού επιδόματος υπηρεσίας αλλοδαπής. Έχοντας υπόψη: 1.Τις διατάξεις του άρθρ. 12 παρ. 1 του Νόμ. 1256/1982.  (Αντί για τη σελ. 160,085) Σελ. 160,085(α) Τεύχος     Σελ.     Προσωπικό 40.Α.θ.124-128 2.Το άρθρ. 25 του Νόμ. 1884/90. 3.Την όμοια Κοινή Υπουργική Απόφαση αριθ. Φ.083-58/11.3.88 (Β΄ 177). 4.Την υπ’ αριθ. 2014615/1224/0022/8.3.91 όμοια Κοινή Υπουργική Απόφαση (ΦΕΚ 184/Β/27.3.91). 5.Την υπ’ αριθ. Υ1847/1078399/1182/0001/7.8.92 Κοινή Απόφαση Πρωθυπουργού και Υπουργού Οικονομικών. 6.Την υπ’ αριθ. Υ175/31.3.92 (ΦΕΚ 216/Β/31.3.92) Απόφαση αναπληρώσεως του Υπουργού Εξωτερικών, αποφασίζουμε: Αυξάνουμε από 1.7.1993 το ποσοστό του επιδόματος υπηρεσίας αλλοδαπής των μονίμων υπαλλήλων του Διοικητικού Κλάδου Γενικών Καθηκόντων, του Κλάδου Τεχνικών Επικοινωνιών, του Κλάδου Διοικητικών Γραμματέων και του Κλάδου Βοηθητικού Προσωπικού που αποσπώνται σε Αρχές του εξωτερικού και εφ’ όσον δεν μισθώνεται εις βάρος του Δημοσίου οίκημα, σύμφωνα με την παρ. 2 του άρθρ. 132 του Νόμ. 419/76, κατά 10% επί του επιδόματος υπηρεσίας αλλοδαπής του Πρέσβεως, προς αντιμετώπιση δαπανών στεγάσεώς των. Από τις διατάξεις της αποφάσεως αυτής προκαλείται δαπάνη εις βάρος του κρατικού προϋπολογισμού ύψους 440.000.000 δραχμ. για το έτος 1993 και ύψους 880.000.000 δραχμ. για καθένα από τα επόμενα οικονομικά έτη και δύναται να καλυφθεί, για το τρέχον έτος, από τα περιθώρια της οικείας πιστώσεως (ΚΑΕ 0232-φορέως 210). Για την επέκταση του ποσοστού επιδόματος υπηρεσίας αλλοδαπής από 1.7.1993 στους μονίμους υπαλλήλους του κλάδου Βοηθητικού Προσωπικού που υπηρετούν σε Αρχές της Εξωτερικής Υπηρεσίας βλ. την με αριθ. 083/ΚΑΤ/ΑΣ 15048/4-27 Ιουλ. 2000 (ΦΕΚ Β΄ 916) αποφ. Υπ. Εσωτ.Δημ.Δ/σης κ΄Αποκ., Εξωτ., Οικονομικών κατωτ. αριθ. 151. 